CELEX: 42011D0327
Language: hr
Date: 2011-06-01 00:00:00
Title: 2011/327/EU: Odluka predstavnika vlada država članica od 1. lipnja 2011. o postupanju s dokumentima civilnih misija EU-a za upravljanje krizom i vojnih misija te stavljanju izvan snage Odluke 2008/836

18/Sv. 014
            
            
               HR
            
            
               Službeni list Europske unije
            
            
               12
            
         42011D0327
   
               L 147/20
            
            
               SLUŽBENI LIST EUROPSKE UNIJE
            
            
               01.06.2011.
            
         
      ODLUKA PREDSTAVNIKA VLADA DRŽAVA ČLANICA
   
   od 1. lipnja 2011.
   o postupanju s dokumentima civilnih misija EU-a za upravljanje krizom i vojnih misija te stavljanju izvan snage Odluke 2008/836
   (2011/327/EU)
   PREDSTAVNICI VLADA DRŽAVA ČLANICA EUROPSKE UNIJE,
   budući da:
   
               (1)
            
            
               Odlukom 2008/836 predstavnika vlada država članica od 29. listopada 2008. o postupanju s dokumentima civilnih misija EU-a za upravljanje krizom i vojnih operacija (1) predviđa se da dokumente civilnih misija EU-a za upravljanje krizom i vojnih operacija, po njihovom završetku, arhivira Glavno tajništvo Vijeća (dalje u tekstu: „GTV”) Za potrebe primjene Uredbe (EZ) br. 1049/2001 Europskog parlament i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (2) te Uredbe Vijeća (EEZ, Euratom) br. 354/83 od 1. veljače 1983. o otvaranju za javnost arhivske građe Europske ekonomske zajednice i Europske zajednice za atomsku energiju (3), dokumenti civilnih misija EU-a za upravljanje krizom i vojnih operacija smatraju se dokumentima Vijeća.
            
         
               (2)
            
            
               Člankom 11. stavkom 2. Odluke Vijeća 2010/427/EU od 26. srpnja 2010. o uspostavljanju organizacije i funkcioniranju Europske službe za vanjsko djelovanje (4) (dalje u tekstu: „ESVD”) predviđa se da se odgovarajući arhivi odjela preneseni iz GTV-a i Komisije prenesu u ESVD.
            
         
               (3)
            
            
               Zbog dosljednosti potrebno je da dokumente civilnih misija EU-a za upravljanje krizom i vojnih operacija po njihovom završetku arhivira ESVD.
            
         
               (4)
            
            
               Na temelju članka 10. Odluke 2010/427/EU, ESVD mora osigurati da su klasificirani dokumenti država članica ili drugih tijela zaštićena u skladu sa sigurnosnim pravilima za ESVD.
            
         
               (5)
            
            
               Dokumenti civilnih misija EU-a za upravljanje krizom i vojnih operacija trebaju se čuvati na određenom mjestu u arhivu ESVD-a. Osoblje koje radi s tim dokumentima treba biti obučeno za rad s dokumentima Zajedničke sigurnosne i obrambene politike i za upravljanje klasificiranim podacima u tom kontekstu.
            
         
               (6)
            
            
               Odluku 2008/836 trebalo bi radi jasnoće staviti izvan snage,
            
         DONIJELI SU OVU ODLUKU:
   Članak 1.
   1.   Za potrebe primjene Uredbe (EZ) br. 1049/2001 i Uredbe (EEZ, Euratom) br. 354,/83 dokumenti civilnih misija EU-a za upravljanje krizom i vojnih operacija koje su završene, u tijeku ili će tek započeti. a koje su provođene pod pokroviteljstvom Vijeća, nakon završetka tih misija i operacija, arhivira ESVD i od tog trenutka se smatraju dokumentima ESVD-a.
   2.   Dokumenti iz stavka 1. ne uključuju dokumente vezane za pitanja osoblja, ugovore s trećim strankama i dokumente koje se na njih odnose ili kratkoročne dokumente.
   3.   Države članice pomažu ESVD-u u nabavi dokumenata iz stavka 1.
   Članak 2.
   Odluka 2008/836 od 29. listopada 2008. stavlja se izvan snage.
   Članak 3.
   1.   Ova Odluka stupa na snagu sljedećeg dana od dana objave u Službenom listu Europske unije.
   2.   Primjenjuje se od dana kada se glavni tajnik Vijeća Europske unije i izvršni glavni tajnik Europske službe za javno djelovanje usuglase da su u ESVD-u uspostavljene potrebne operativne i arhivske sposobnosti.
   
      Sastavljeno u Bruxellesu 1. lipnja 2011.
      
         
            Predsjednik
         
         
            GYÖRKÖS P.
      
   
   
      (1)  SL L 299, 8.11.2008., str. 34.
   
      (2)  SL L 145, 31.5.2001., str. 43.
   
      (3)  SL L 43, 15.2.1983., str. 1.
   
      (4)  SL L 201, 3.8.2010., str. 30.